ไล่ออกแล้ว พนักงานเก็บรถเข็น สนามบินดอนเมือง หลังผู้โดยสารถ่ายคลิปร้องเรียน
ผู้โดยสารถ่ายคลิปร้องเรียน อ้างพนักงานเก็บรถเข็นสนามบินดอนเมือง ใช้วาจาหยาบคาย ปรี่จะทำร้าย หลังโต้เถียงกันรุนแรง เจ้าหน้าที่ท่าอากาศยานเรียกสอบสวน พร้อมลงโทษพ้นสภาพการเป็นพนักงานทันที,เมื่อวันที่ 9 ธ.ค. จากกรณีผู้ใช้งานเฟซบุ๊กรายหนึ่ง ได้บันทึกวิดีโอเหตุการณ์ความยาวประมาณ 10 วินาที และนำมาเผยแพร่ผ่านแฟนเพจ Youlike โดยอ้างว่าถูกชายสวมเสื้อสีส้ม ซึ่งเป็นพนักงานรถเข็นภายในสนามบินดอนเมือง ต่อว่าด้วยวาจาหยาบคาย หลังจากเพื่อนของตนกำลังใส่ซิปกระเป๋าอยู่บนรถเข็น อีกทั้งยังอ้างว่าชายคนดังกล่าวมีกลิ่นแอลกอฮอล์แรง และปรี่เข้าจะทำร้ายเพื่อน โดยเหตุเกิดบริเวณร้านค้าทางออกขึ้นเครื่องบินฝั่งผู้โดยสารขาออกต่างประเทศ ,(ชมคลิป),ล่าสุด ฝ่ายสื่อสารองค์การ ท่าอากาศยานดอนเมือง เปิดเผยถึงกรณีที่เกิดขึ้น ได้ทำการสอบสวนและดูเทปบันทึกเหตุการณ์จากกล้องวงจรปิดแล้ว พบว่าพนักงานเก็บรถเข็นกระเป๋าคนดังกล่าวคือ นายสายุทธ พินิจจอหอ อายุ 44 ปี ซึ่งเป็นพนักงานของบริษัท เอ็น แอนด์เจ อินเตอร์เซอร์วิส จำกัด เหตุเกิดเมื่อ 5 ธ.ค. ที่ผ่านมาในช่วงเวลาประมาณ 06.45 น. โดยช่วงเวลาเกิดเหตุ นายสายุทธ กำลังจัดเรียงรถเข็นกระเป๋าไว้บริเวณทางเดิน ผู้โดยสารคนดังกล่าวและภรรยาได้นำกระเป๋าสัมภาระติดตัวมาวางบนรถ นายสายุทธ จึงได้เข้าไปแจ้งให้ผู้โดยสารนำกระเป๋าสัมภาระออกจากบริเวณดังกล่าวทำให้ผู้โดยสารไม่พอใจ และเกิดการโต้เถียงกันอย่างรุนแรง ซึ่งภายหลังเกิดเหตุการณ์ดังกล่าว ท่าอากาศยานดอนเมือง ไม่ได้นิ่งนอนใจ และได้เรียกตัวนายสายุทธ พร้อมด้วยผู้บริหารบริษัท เอ็นแอนด์ เจ อินเตอร์เซอร์วิส จำกัด มารับทราบเหตุการณ์และลงโทษโดยให้พ้นสภาพการเป็นพนักงานทันที พร้อมทั้งยึดบัตรอนุญาตเข้าพื้นที่หวงห้าม เพื่อสงวนสิทธิ์ในการกลับเข้ามาปฏิบัติงาน ณ ท่าอากาศยานดอนเมืองอีก.
ผู้โดยสารถ่ายคลิปร้องเรียน อ้างพนักงานเก็บรถเข็นสนามบินดอนเมือง ใช้วาจาหยาบคาย ปรี่จะทำร้าย หลังโต้เถียงกันรุนแรง เจ้าหน้าที่ท่าอากาศยาน 
ไล่ออก,พนักงาน,เก็บรถเข็น,สนามบินดอนเมือง,ผู้โดยสาร,ถ่ายคลิป,โต้เถียง,อาคารผู้โดยสาร,ขาออก,ต่างประเทศ,สายตรวจโซเชียล,ข่าว,ไทยรัฐออนไลน์,Thairath